[{"text_idx": "#000000", "text": "La 15-an de Januaro 2001 estis lanc\u0302ita la Vikipedia projekto \u2013 libera, reta g\u0302enerala enciklopedio. G\u0302ia misio estis granda: krei mondon en kiu c\u0302iu homo povas libere partopreni en tuto de homara scio. Post 20 jaroj ni povas konstati, ke Vikipedio estas fervore sur la vojo por atingi tiun mision."}, {"text_idx": "#000001", "text": "La tuta Vikipedia projekto startis per la angla kaj baldau\u0306 komencis alig\u0302adi aliaj lingvoj. La Esperanta Vikipedio estis kreita kiel nur 11-a Vikipedio, ankorau\u0306 en la sama jaro kiel la angla. Ja, esperantistoj ofte estas homoj kiuj venigas novigojn al la mondo. Esperanta Vikipedio tiel festos sian 20-jarig\u0302on fine de la jaro 2021."}, {"text_idx": "#000002", "text": "Vikipedia emblemo estas puzla globo (aludanta al Terglobo), kies supra parto mankas rememorigante, ke pro dau\u0306ra evoluo de homara scio, Vikipedio neniam estos finverkota"}, {"text_idx": "#000004", "text": "Post 20 jaroj estas verkitaj pli ol 55,5 milionoj da artikoloj en 317 diversaj lingvoj. Vikipedioj en pluraj lingvoj ankorau\u0306 maturig\u0302as en la Vikimedia Kovilo, frata projekto por novaj lingvaj versioj de Vikimediaj projektoj. Al Vikipedioj sume registrig\u0302is preskau\u0306 10 milionoj da redaktantoj, de kiuj preskau\u0306 4 mil estas nuntempaj administrantoj. Kvankam la preferata loko por dosieroj estas Vikimedia Komunejo, en Vikipedioj estas als\u0302utitaj sume pli ol 2,5 milionoj da dosieroj. Nure en la angla Vikipedio estis faritaj jam pli ol 1 miliardo da redaktoj. Vikipedion kaj g\u0302iajn fratajn projektoj legas c\u0302. duon-miliardo da unikaj homoj c\u0302iumonate."}, {"text_idx": "#000006", "text": "Vikipedio estis la unua, kiu vere komencis la revolucion. Nelonge poste tamen montrig\u0302is, ke homoj aldonas enhavon ne tre tau\u0306gan por g\u0302enerala enciklopedio, sed dau\u0306re utilan por edukado. Tial iom post iom naskig\u0302is ankau\u0306 g\u0302iaj frataj projektoj:"}, {"text_idx": "#000008", "text": "Vikipedio estis unue financata de privata enterpreno de g\u0302ia fondinto. Por provizi pli grandan dau\u0306ropovecon kaj protekton por la c\u0302iam pli kaj pli valora marko, estis starigita neprofitcela Fondaj\u0302o Vikimedio, kiu oficiale transprenis prizorgadon de Vikimediaj projektoj. Unuaj prizorgantoj estis volontuloj, sed post certa limo estis bezonataj dungitoj. Fakte, la unua dungito estis esperantisto Brion Vibber, kiu krom aliaj agadoj ankau\u0306 enkondukis eblon uzi en Vikipedio Esperantajn c\u0302apelitajn literojn. Tiun eblon utiligis ankau\u0306 aliaj lingvoj kun supersignoj."}, {"text_idx": "#000009", "text": "La Fondaj\u0302o Vikimedio prizorgadis teh\u0302nikan infrastrukturon kaj oficialaj\u0302ojn, sed ne vere povis proksime labori kun multajn komunumoj, kiuj kreig\u0302is c\u0302irkau\u0306 la projektoj. Tial unue landoj kaj poste lingvoj kaj temoj komencis starigadi organizojn. Unu el tiuj organizoj estas ankau\u0306 Esperanto kaj Libera Scio (ELiSo), estontece nomota Vikimedio Esperanto (VMEO), kiu helpas al disvolvig\u0302ado de Esperantlingvaj projektoj kaj la temo de Esperanto en alilingvaj vikimediaj projektoj. ELiSo dau\u0306rigas la tradicion de esperantistoj kiel pioniroj \u2013 g\u0302i estis nur la 3-a Vikimedia Uzanto-Grupo, kaj dau\u0306re restas la plej longe, seninterrompe funkcianta. Probable ankau\u0306 en via lando funkcia loka Vikimedia organizo!"}, {"text_idx": "#000010", "text": "Nuntempe homaro evoluig\u0302as multe pli rapide ol iam ajn en la historio, kaj ec\u0302 mem rapideco de tiu evoluo plirapidig\u0302as. Tial, tio kio funkciis hierau\u0306, ne nepre funkcias hodiau\u0306, kaj tio kio hodiau\u0306 estas obskura povas morgau\u0306 furori. Ankau\u0306 Vikipedio kaj la tuta Vikimedia movado adaptig\u0302as al tiuj c\u0302i novaj kondic\u0302oj. Ekzemple pli multe estas uzata teh\u0302nologio por mas\u0302in-asistata tradukado, centrigado de datumoj kaj funkcioj, kaj estas esplorataj novaj manieroj de kontribuado kaj konsultado."}, {"text_idx": "#000017", "text": "Vikipedio, pli ol enciklopedio (Germana Esperanto-Kongreso 2023)"}, {"text_idx": "#000018", "text": "Pri ni Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas.\nNi subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere.\nSe vi s\u0302atas tion, subtenu nian laboron kaj / au\u0306 membrig\u0302u! Kune ni helpos pli <3"}, {"text_idx": "#000019", "text": "Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas."}, {"text_idx": "#000020", "text": "Ni subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere."}]